《移桂遂长新叶喜而赋之》
明代·张弼

百年古桂此移栽，旧叶渐飞新叶催。春雨深滋生意复，秋风又送好香来。

爱渠傲雪凌霜掺，媚我吟风弄月台。公退携琴坐清荫，小山歌罢兴悠哉。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。